Milyen Balzer gumihalat vegyek?
Ma rengeteg féle plasztikcsali érhető el a piacon, így nehéz erre a kérdésre válaszolni. Mivel a wobblerekhez képest az áruk jóval alacsonyabb, és a különböző jigfejekkel, cheburashkákkal tovább variálhatók, így érdemes egy alap gumihal szortimentet összeállítani. Legyenek benne kisebb méretűek sügérre vagy kősüllőre, közepesek és nagyok süllőre, csukára stb. Érdemes magunknál hordani a természetes színűekből és a rikítókból is.
hu
Milyen színű Balzer plasztikcsalit vegyek?
Tiszta, sekély vízben és nappal általában a természetes színű (szürkés, zöldes, barnás) gumik működnek jobban, zavaros vízben, mélyebb vízben vagy éjszaka pedig a rikítóbb színek: UV sárga, chartreuse, fehér, narancs. Halfajfüggő is, a csuka például kitűnő látási viszonyok közt is eszi a rikító színű gumihalakat.
hu
Miért jobb a lágy anyagú gumihal?
Nem feltétlenül jobb. Általánosságban elmondható, hogy állóvizeken és lassabb folyású folyókban jobbak a lágy anyagból készült, "puhább" rezgéseket leadó plasztikok, de a gyors sodrású vizekben ezek a rezgések rövid távon jobban elvesznek, ilyen helyeken sokszor a keményebb anyagból készült gumihalak által keltett freknevciák a hatékonyabban, mert a nagyobb víznyomásban is távolabbra tudnak terjedni.
hu
Miért jók az ízesített / szagosított plasztikcsalik?
Két okból is hatékonyak az ízesítet gumihalak: egyrészt az illatanyag felkelti a ragadozóhalak érdeklődését, de ami ennél is fontosabb, az az, hogy a miután a ragadozó rárabol az ízesített gumira, nem köpi ki egyből, hanem sokkal hosszabb ideig tartja a szájában, így sokkal nagyobb esélyünk elsz arra, hogy üljön a bevágásunk - és több halat fogjunk.
hu